gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4065, del 16-08-2001 (2001/7888)

Informació pública de l'estudi de detall de l'illa compresa entre els carrers Peaña, Maderas, Almirall Cruïlles i de vianants en projecte, de València.
-------------------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7888


Organisme emissor
:   Vallehermoso Division Promocion, SAU

Tipus de document
:   Anunci

Informació pública de l'estudi de detall de l'illa compresa entre els carrers Peaña, Maderas, Almirall Cruïlles i de vianants en projecte, de València. [2001/F7888]
  
La mercantil Vallehermoso División Promoción, SAU, ha redactat un estudi de detall, l'àmbit d'actuació del qual és l'illa compresa entre els carrers Peaña, Maderas, Almirall Cruïlles i de vianants en projecte, de València. Aquest estudi de detall es promou d'acord amb el que s'estableix en l'article 52.1.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
La notaria en què estan protocol·litzats els documents que comprén és la del senyor Carlos Pascual de Miguel, situada a València (46005), carrer del Pintor Sorolla número 5. Un exemplar de l'estudi de detall ha sigut depositat davant de l'Ajuntament de València, en data 12 de juliol de 2001, registre d'entrada número 020903.
  
En aplicació del que s'estableix en l'article 48.1.C), en relació amb l'article 46.3, ambdós de la referida llei, pertoca sotmetre l'esmentat estudi de detall a informació pública, pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona podrà comparéixer a l'expressada notaria, en dia hàbil, entre les 10.00 i les 14.00 hores, per a obtenir una còpia de l'acta de protocol·lització dels documents esmentats o sol·licitar que se li exhibisca aquesta. Així mateix, es fa constar la possibilitat de consultar a l'Ajuntament de València les actuacions derivades de la documentació depositada en aquest i de presentar, per a la incorporació a la documentació, al·legacions. La documentació i l'expedient administratiu podran ser consultats al Servei de Planejament Urbanístic de l'Ajuntament de València, avinguda d'Aragó número 47, quarta planta, els dies hàbils. Les al·legacions que, si fa al cas, es formulen seran presentades davant de l'Ajuntament de València, dirigides al Servei de Planejament Urbanístic.
Diari Oficial de la Generalitat Valenciana


Sumari del DOGV 3970, del 30-03-2001 (2001/2293)

Informació pública de la modificació d'estatuts de l'organització empresarial denominada Unió Gremial.
------------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2293


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació d'estatuts de l'organització empresarial denominada Unió Gremial. [2001/M2293]
  
En compliment del que indica la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi disposa, es fa públic que ha sigut depositada en aquesta oficina, adscrita a la Direcció General de Treball i Seguretat Laboral, l'acta de modificació dels estatuts de l'organització empresarial denominada Unió Gremial, aprovada per unanimitat per l'assemblea general extraordinària el dia 27 de desembre de 2000, i que consisteix en la modificació dels estatuts, amb acompanyament de la nova redacció.
  
Signen el certificat de l'acta de modificació dels estatuts el senyor Vicente Montaner Agustí, com a president, i el senyor José Toledo Bori, com a secretari general.
Diari Oficial de la Generalitat Valenciana


Sumari del DOGV 3940, del 15-02-2001 (2001/1137)

Informació pública de la proposta d'actuació integrada sobre el sector El Pinar, en una única unitat d'execució, sobre sòl qualificat com a apte per a urbanitzar en les normes subsidiàries de Náquera.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3940

Data del DOGV
:   15-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1137


Organisme emissor
:   Urbacon Levante, SL

Tipus de document
:   Anunci

Informació pública de la proposta d'actuació integrada sobre el sector El Pinar, en una única unitat d'execució, sobre sòl qualificat com a apte per a urbanitzar en les normes subsidiàries de Náquera. [2001/F1137]
  
La mercantil Urbacon Levante, SL, ha formulat una proposta de programa d'actuació integrada sobre el sector El Pinar, en una única unitat d'execució, sobre sòl qualificat com a apte per a urbanitzar en les normes subsidiàries del municipi de Náquera, a l'empara del que s'estableix en l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV número 2.394, de 24 de novembre de 1994).
  
Als efectes oportuns, es fa constar:
  
Que la proposta esmentada comprén la memòria del programa, el document d'homologació sectorial, el pla parcial i l'avantprojecte d'urbanització.
  
Que ha sigut depositada amb caràcter previ a l'Ajuntament de Náquera una còpia de la referida proposta en els termes establits en l'article 48 de la llei esmentada.
  
Que a aquest menester el programa esmentat es troba protocol·litzat a la notaria de la senyora Gracia-Lourdes Gregorio Romero, situada a Massamagrell, al carrer de Sant Joan, 6, 1r, i queda sotmés a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Que durant el termini esmentat qualsevol persona podrà comparéixer a la dita notaria en dia hàbil entre les 10.00 i les 14.00 hores, i sol·licitar que se li exhibisca la referida documentació, o obtenir còpia de l'acta de protocol·lització. Que s'han remés, amb caràcter previ a aquesta, els oportuns avisos al domicili fiscal dels titulars cadastrals.
  
Que hi ha igualment la possibilitat de consultar al mateix Ajuntament de Náquera les actuacions derivades de la documentació depositada en aquest, així com de formular-hi al·legacions, proposicions juridicoeconòmiques en competència i alternatives tècniques.
  
Que aquesta publicació es realitza igualment a l'efecte de notificació als presumptes propietaris que pogueren resultar desconeguts.
Diari Oficial de la Generalitat Valenciana


Sumari del DOGV 4072, del 27-08-2001 (2001/8497)

Informació pública sobre el programa d'actuació integrada del sector de nova creació en sòl no urbanitzable, que inclou homologació modificativa de planejament, pla parcial del sector i alternativa tècnica.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8497


Organisme emissor
:   Ajuntament d'Anna

Tipus de document
:   Anunci

Informació pública sobre el programa d'actuació integrada del sector de nova creació en sòl no urbanitzable, que inclou homologació modificativa de planejament, pla parcial del sector i alternativa tècnica. [2001/Q8497]
  
L'Ajuntament d'Anna, mitjançant la Resolució de l'Alcaldia, de data 30 de juliol de 2001, ha resolt sotmetre a informació pública la proposta de programa per al desenvolupament de l'actuació integrada d'un sector de nova creació al sòl no urbanitzable comú d'Anna, formulada en data 6 d'abril de 2001 per l'Agrupació d'Interés Urbanístic Golf i Aventura Annabella.
  
Aquesta proposta es compon dels documents següents:
  
- Homologació modificativa de planejament.
  
- Pla parcial del sector.
  
- Alternativa tècnica del sector que, al mateix temps, es compon de:
  
· Avantprojecte d'urbanització.
  
· Estudi d'impacte ambiental.
  
L'homologació modificativa i l'estudi d'impacte ambiental se sotmet a exposició pública durant un mes, des de la publicació d'aquest edicte en Diari Oficial de la Generalitat Valenciana, el tauler d'edictes de la casa consistorial i un diari de difusió a la Comunitat Valenciana, durant aquest termini es podrà consultar i formular al·legacions de conformitat amb el que s'estableix en l'article 38 de la Llei Reguladora de l'Activitat Urbanística.
  
El pla parcial, conjuntament amb el programa d'actuació integrada i l'avantprojecte d'urbanització durant el temps de 20 dies, amb la publicació en Diari Oficial de la Generalitat Valenciana, el tauler d'edictes de la casa consistorial i un diari de difusió a la Comunitat Valenciana, als efectes de consulta, al·legacions i presentació d'alternatives tècniques o, si escau i s'adiu, juridicoeconòmiques en els termes establits en l'article 46, en relació amb l'article 52, ambdós de la Llei Reguladora de l'Activitat Urbanística.
  
Durant la informació pública, la documentació presentada romandrà exposada a la Secretaria General de l'Ajuntament d'Anna, en horari d'oficina.
  
La proposta de programa i l'instrument de planejament se sotmeten a informació pública, per a aprovar-los conjuntament, a l'empara dels articles 45 i 52 de la Llei 6/1994, de 15 de novembre, de la Generalitat Valenciana.
Diari Oficial de la Generalitat Valenciana


Sumari del DOGV 4065, del 16-08-2001 (2001/999900)

- Informació pública de l'adjudicació i aprovació del programa d'actuació integrada de la unitat d'execució VI.
---------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2001/999900


Data del document
:   16-08-2001

Organisme emissor
:   Ajuntament de Banyeres de Mariola

Tipus de document
:   Anunci

##### Aquest document està disponible únicament en format PDF.
Diari Oficial de la Generalitat Valenciana


Sumari del DOGV 3939, del 14-02-2001 (2001/760)

RESOLUCIÓ de 10 de juliol de 2000, de la Universitat Politècnica de València, per la qual nomena el senyor Óscar Vicente Meana professor titular d'escola universitària, de l'àrea de coneixement Bioquímica i Biologia Molecular, adscrita al Departament de Biotecnologia.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/760


Organisme emissor
:   Universitat Politècnica de València

Tipus de document
:   Resolució

RESOLUCIÓ de 10 de juliol de 2000, de la Universitat Politècnica de València, per la qual nomena el senyor Óscar Vicente Meana professor titular d'escola universitària, de l'àrea de coneixement Bioquímica i Biologia Molecular, adscrita al Departament de Biotecnologia. [2001/X760]
  
De conformitat amb la proposta elevada per la comissió nomenada per a jutjar el concurs convocat per Resolució de 28 de juny de 1999 d'aquesta Universitat, plaça núm. 153/1999, codi 1.024 (BOE de 23 de juliol de 1999), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Óscar Vicente Meana, amb el número de document nacional d'identitat 76.648.884, professor titular d'escola universitària de la Universitat Politècnica de València, de l'àrea de coneixement Bioquímica i Biologia Molecular, adscrita al Departament de Biotecnologia.
  
València, 10 de juliol de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4157, del 28-12-2001 (2001/12920)

RESOLUCIÓ de 8 de novembre de 2001, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria de Benestar Social, per un import de dos-cents quaranta-quatre milions nou-centes trenta mil cent seixanta-una pessetes (481.337.919 PTA) Exp. 00.028/01-928.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12113


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 8 de novembre de 2001, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria de Benestar Social, per un import de dos-cents quaranta-quatre milions nou-centes trenta mil cent seixanta-una pessetes (211.812.218 PTA) Exp. 00.028/01-928. [2001/12531]
  
La previsió de majors ingressos en concepte d'Altres ingressos. Reintegraments subvencions, permet incrementar determinades partides de despesa en els programes pressupostaris 313.30, Família, Menor i Adopcions i 313.40, Integració Social del Discapacitat, per import global de 156.644.744 pessetes.
  
En conseqüència, i en virtut del que disposen els articles 18 i 20 de la Llei 12/2000 de Pressupostos de la Generalitat Valenciana per a l'exercici 2001, resolc
  
Primer
  
S'autoritza l'increment en el pressupost d'ingressos de la Generalitat Valenciana, subconcepte 390.05 «Taxes i altres ingressos. Reintegrament subvencions- per import de 445.390.519 pessetes.
  
Segon
  
S'autoritza l'increment de crèdit del pressupost de despeses en les aplicacions pressupostàries i pels imports que s'indiquen a continuació
  
Aplicació Import
  
17.20.462.53.8 448.308.519
  
18.89.164.48.9 70.584.054
  
Total. 867.599.498
  
Tercer
  
S'autoritza la modificació en els annexos de transferències corrents dels programes pressupostaris, de les línies de subvenció i pels imports que s'indiquen:
  
Programa 313.30, Família, Menor i Adopcions
  
Codi: T1327
  
Denominació: Centres d'atenció especialitzada sector menor
  
Modificació Alta / Baixa: 809.668.716
  
València, 8 de novembre de 2001.- El conseller d'Economia, Hisenda i Ocupació: Vicente Rambla Momplet
Diari Oficial de la Generalitat Valenciana


Sumari del DOGV 4151, del 19-12-2001 (2001/11982)

Informació pública de la convocatòria de set places de personal per a l'OAL Patronat Municipal d'Esports de l'Ajuntament de Sant Vicent del Raspeig.
----------------------------------------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11573


Data del document
:   27-11-2001

Organisme emissor
:   Ajuntament de Sant Vicent del Raspeig

Tipus de document
:   Convocatòria

Descriptors 

:   * Sant Vicent del Raspeig
    * personal de serveis
    * professió administrativa
    * concurs administratiu
    * administració local

Informació pública de la convocatòria de set places de personal per a l'OAL Patronat Municipal d'Esports de l'Ajuntament de Sant Vicent del Raspeig. [2001/F11804]
  
En el Butlletí Oficial de la Província d'Alacant número 267, de 21 de novembre de 2001, es publicaren les bases de la següent convocatòria de proves selectives per a cobrir en propietat les places les característiques i la forma de provisió de les quals s'especifiquen tot seguit:
  
Nombre de places i denominació:
  
- Un administratiu d'administració general de torn lliure mitjançant oposició.
  
- Dos auxiliars d'administració general de torn lliure mitjançant concurs oposició.
  
- Tres conserges de torn lliure mitjançant concurs-oposició.
  
- Un conserge de torn lliure discapacitat mitjançant concurs-oposició.
  
Aquestes places, vacants en la plantilla de personal funcionari, incloses en l'oferta d'ocupació pública per a l'any 2001, pertanyen al grup C, escala d'administració general, subescala administrativa; al grup D, escala d'administració general, subescala auxiliar; al grup E, escala d'administració general, subescala de subalterns.
  
El termini de presentació d'instàncies s'obrirà a partir de la publicació de l'extracte d'aquesta convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4133, del 22-11-2001 (2001/10706)

Rotlle d'apel·lació número 258/2001. Cèdula de notificació.
-----------------------------------------------------------

### Dades del document

Número de DOGV
:   4133

Data del DOGV
:   22-11-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/10200


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 258/2001. Cèdula de notificació. [2001/F10953]
  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà d'aquest edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 258/2001, que prové del Jutjat de Primera Instància número 3 de València, s'ha aprovat notificar a l'apel·lada incompareguda en la present alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Rotlle número 258/2001
  
Sentència número 609/2001
  
Secció Novena
  
Magistrats: senyora María Carmen Escrig Orenga, senyor Gonzalo Caruana Font de Mora i senyora María Antonia Gaitón Redondo.
  
València, 30 d'octubre de 2001
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist aquest rotlle d'apel·lació número 258/2001, que prové de les actuacions de judici de menor quantia, promogudes davant del Jutjat de Primera Instància número 3 de València, amb el número 187/2000, entre les parts, d'una, com a demandant apel·lant, el senyor Francisco Casas Lizandra, representat per la procuradora dels tribunals María Ángeles Miralles Ronchera, i, com a demandada apel·lada, la senyora Inmaculada Bravo Badía, incompareguda en aquesta alçada, i en virtut del recurs d'apel·lació interposat pel demandant apel·lant.
  
Decisió
  
Desestimar el recurs d'apel·lació interposat contra la sentència dictada pel Jutjat de Primera Instància número 3 de València en les actuacions 187/2000, confirmem aquesta resolució, sense pronunciament de les costes processals causades en aquesta alçada.»
  
Notifiqueu aquesta resolució a les parts personades, i quan pertoque, amb un certificat literal d'aquesta mateixa resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació a l'apel·lada incompareguda en aquesta alçada, la senyora Inmaculada Bravo Badía, amb la prèvia fixació de l'edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 4119, del 02-11-2001 (2001/10385)

Notificació de reparacions al senyor Manuel Alonso Martínez, referència 81-9A-977-8122-895.
-------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10649


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de reparacions al senyor Manuel Alonso Martínez, referència 09-7F-366-5582-301. [2001/S10122]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de reparacions al senyor Manuel Alonso Martínez, atés que no s'ha pogut realitzar en el seu domicili.
  
En relació amb l'expedient de referència que es troba en tràmit en aquest Servei Territorial i, examinada la documentació presentada, s'observa la falta de documents, així com les reparacions que s'indiquen a continuació:
  
\* Falta: certificat d'empadronament en l'habitatge objecte de les ajudes.
  
\* Falta: dues fotocòpies de la declaració de l'Impost sobre la Renta de les Persones Físiques (IRPF) corresponent a l'exercici fiscal 1998.
  
\* Falta: certificat de l'Agència Tributària de trobar-se al corrent de les obligacions fiscals, on indique que no té deutes pendents amb l'administració.
  
\* Falta: full de dades bancàries en model normalitzat número 12567.
  
\* Falta: una fotocòpia del primer rebut d'amortització del préstec qualificat.
  
Nota: les fotocòpies aniran acompanyades del seu original per a ser confrontades.
  
Cosa que li fem saber i, a més, li comuniquem que disposa d'un termini de quinze dies naturals, comptadors des de l'endemà de la notificació del present requeriment, perquè esmene les objeccions indicades i, si escau, presente els documents que s'indiquen, i li advertim que si no ho fera així, podria perdre el dret al tràmit i es dictaria l'oportuna resolució de l'expedient, o si és procedent, s'iniciarien els tràmits oportuns per a la declaració de caducitat de l'expedient; tot això en compliment del que estableix l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).